Document ID: /roh_data/filtered/fineweb-2-filterrobots_roh.jsonl.gz/42140

I duess vegnì collavurà internaziunal cunquai che la criminalitad da cyber saja ina sfida globala, di il procuratur public Michael Lauber. Però era sin livel naziunal stoppia vegnir collavurà meglier. Michael Lauber vul ina collavuraziun tranter chantuns e confederaziun cun l'uschenumnà cyberboard. Ils process duain vegnir adattads uschè ch'i po vegnir reagì pli svelt.
Procura publica e polizia duain seser vid la medema maisa, uschia spargnassan ins process ed ins pudess er reagir pli svelt.
La criminalitad da cyber è ils ultims onns adina stada ina tematica che ha preoccupà la procura publica federala. L'onn passà ha la procura publica perfin engrondì il team dals procuraturs publics per criminalitad da cyber.
Il problem per cumbatter na saja betg las leschas di il procuratur public, quellas sajan avant maun. Però ils process duai vegnir adattads, la vart organisatorica, e quai cun la collavuraziun.
Igl è da studegiar da nov il federalissem en quest connex.. La criminalitad da cyber va sur cunfins.
La svizra saja buna en duvrar il dretg existent, dentant en la criminalitad da cyber saja era da far in pass en la direcziun prevenziun, menziunescha Michael Lauber vinavant.